iraklixyz/georgian-wikipedia-cleaned huggingface dataset:
ნუნუ მენდეში

ნუნუ ალეშანდრე ტავარეშ მენდეში (პორტ.; დ. 19 ივნისი, 2002) — პორტუგალიელი პროფესიონალი ფეხბურთელი, რომელიც მარცხენა მცველის პოზიციაზე თამაშობს ლიგა 1-ის კლუბ „პარი სენ-ჟერმენსა“ და პორტუგალიის ეროვნულ ნაკრებში. იგი ფართოდ მიიჩნევა მსოფლიოს ერთ-ერთ საუკეთესო მარცხენა მცველად.

მენდეში „სპორტინგის“ აკადემიის აღზრდილია. მან პირველ გუნდში დებიუტი 2020 წელს შედგა და მომდევნო სეზონში მოიგო დუბლი — პრიმეირა ლიგა და პორტუგალიის ლიგის თასი, ასევე დასახელდა 2020-21 წლების სეზონის პრიმეირა ლიგის წლის სიმბოლურ გუნდში. 2021 წლის აგვისტოში იგი იჯარით გადავიდა „პარი სენ-ჟერმენში“, ხოლო 2022 წლის ივნისში კლუბმა მისი ტრანსფერი 38 მილიონ ევროდ გამოისყიდა. 2024–25 წლების სეზონში მენდეში გუნდის ერთ-ერთი გამორჩეული ფეხბურთელი იყო, როდესაც პარიზულმა კლუბმა კონტინენტური ტრებლი მოიგო, მათ შორის ისტორიაში პირველად უეფას ჩემპიონთა ლიგა.

მენდეში პორტუგალიას სხვადასხვა ასაკობრივ ნაკრებშიც ასპარეზობდა. ეროვნულ ნაკრებში დებიუტი 2021 წელს ჰქონდა და მონაწილეობა მიიღო ორ მსოფლიო ჩემპიონატსა და ორ ევროპის ჩემპიონატში. 2025 წელს მან უეფას ერთა ლიგა მოიგო, ხოლო 2025 უეფას ერთა ლიგის ფინალური ეტაპის საუკეთესო მოთამაშედ დასახელდა.მენდეში პორტუგალიას სხვადასხვა ასაკობრივ ნაკრებშიც ასპარეზობდა. ეროვნულ ნაკრებში დებიუტი 2021 წელს ჰქონდა და მონაწილეობა მიიღო ორ მსოფლიო ჩემპიონატსა და ორ ევროპის ჩემპიონატში. 2025 წელს მან უეფას ერთა ლიგა მოიგო, ხოლო 2025 წლის უეფას ერთა ლიგის ფინალური ეტაპის საუკეთესო მოთამაშედ დასახელდა.

საკლუბო კარიერა
ადრეული კარიერა
ნუნუ მენდეში სინტრაში, ლისაბონის ოლქში დაიბადა. ის წარმოშობით კაბო-ვერდელია. მან ფეხბურთის თამაში 9 წლის ასაკში დაიწყო. მისი ბავშვობის კუმირები იყვნენ კრიშტიანუ რონალდუ, ლიონელ მესი, დავიდ ალაბა და მარსელო. იგი ადგილობრივი კლუბ „დესპერტარიდან“ შეუერთდა ლისაბონის „სპორტინგს“.

„სპორტინგი“
ლისაბონის „სპორტინგში“ მენდეშის პროფესიონალური დებიუტი 2020 წლის 12 ივნისს „პასუშ დე ფერეირას“ წინააღმდეგ შედგა. იგი ძირითადი გუნდის წევრი 2020–21 სეზონში გახდა და დაეხმარა „სპორტინგს“ პორტუგალიის ჩემპიონატის მოგებაში.

პირველი გოლი მან 2020 წლის 4 ოქტომბერს „პორტიმონენსეს“ წინააღმდეგ გაიტანა.

„პარი სენ-ჟერმენი“
2021 წლის 31 აგვისტოს მენდეში „პარი სენ-ჟერმენს“-ს იჯარა-გამოსყიდვის უფლებით შეუერთდა.ლიგა 1-ში მისი დებიუტი 2021 წლის 11 სექტემბერს „კლერმონის“ წინააღმდეგ შედგა.

2022 წელს პარიზულმა კლუბმა ფეხბურთელი გამოისყიდა და მასთან სრულფასოვანი კონტრაქტი გაუფორმა.

იგი იყო „პსჟ“-ს იმ შემადგენლობაში, რომელმაც მოიგო ლიგა 1-ის რამდენიმე ტიტული და მოგვიანებით ჩემპიონთა ლიგა, პორტუგალიის ნაკრების ფეხბურთელი ასევე მოხვდა 2025 წლის სეზონის საუკეთესო სიმბოლურ გუნდში.
გაეროს უშიშროების საბჭოს რეზოლუცია 1517

გაეროს უშიშროების საბჭოს რეზოლუცია 1517 მიიღეს ერთხმად 2003 წლის 24 ნოემბერს, კვიპროსში არსებული ვითარების შესახებ ყველა რეზოლუციის, განსაკუთრებით 1251-ე რეზოლუციის (1999) ხელახლა დადასტურების შემდეგ, საბჭომ კვიპროსში გაეროს სამშვიდობო ძალების მანდატი კიდევ ექვსი თვით, 2004 წლის 15 ივნისამდე გააგრძელა.

უშიშროების საბჭომ ყურადღება მიაქცია გენერალური მდივნის, კოფი ანანის მოხსენებაში გაჟღერებულ მოწოდებას, რომ კვიპროსისა და ჩრდილოეთ კვიპროსის ხელისუფლებას სასწრაფოდ მიეხედა დაკარგულ პირებთან დაკავშირებული ჰუმანიტარული ვითარებისთვის.ასევე მიესალმა ძალისხმევას გაეროს სამშვიდობო პერსონალის ინფორმირებულობის ამაღლების შესახებ აივ/შიდსისა და სხვა დაავადებების პრევენციისა და კონტროლის მიმართულებით.

-ის მანდატის გაგრძელებასთან ერთად, რეზოლუციამ სთხოვა გენერალურ მდივანს, 2004 წლის 1 ივნისამდე წარედგინა მოხსენება საბჭოსთვის წინამდებარე რეზოლუციის შესრულების შესახებ. შეშფოთება გამოხატა სტროვილიაში კვიპროსელი თურქების მხრიდან დაფიქსირებული დარღვევების გამო, მოითხოვა 2000 წლის 30 ივნისს -ის ოპერაციებზე დაწესებული შეზღუდვების გაუქმება და სამხედრო სტატუს-კვოს აღდგენა.
გაეროს უშიშროების საბჭოს რეზოლუცია 1531

გაეროს უშიშროების საბჭოს რეზოლუცია 1531 ერთხმად მიიღეს 2004 წლის 12 მარტს. ერიტრეასა და ეთიოპიას შორის არსებული ვითარების შესახებ ყველა რეზოლუციის, განსაკუთრებით კი 1507-ე რეზოლუციის (2003) ხელახლა დადასტურების შემდეგ, საბჭომ ეთიოპიასა და ერიტრეაში გაეროს მისიის მანდატი 2004 წლის 15 სექტემბრამდე გადაავადა.
რეზოლუცია
დაკვირვებები
უშიშროების საბჭომ ხელახლა დაადასტურა მხარდაჭერა ორ ქვეყანას შორის მიმდინარე სამშვიდობო პროცესისადმი, ისევე როგორც გაეროს მისიის როლისადმი ალჟირის შეთანხმების აღსრულებისა და საზღვრის დადგენის კომისიის მიერ ერთობლივი საზღვრის შესახებ მიღებული გადაწყვეტილების ხელშეწყობაში. შეშფოთება გამოხატა სამშვიდობო პროცესში შექმნილი ჩიხის გამო, რაც გამოწვეული იყო ერთობლივი საზღვრის დემარკაციის შეფერხებით. ასევე გამოითქვა შეშფოთება იმის გამო, რომ კომისიას არ შეეძლო თავისი საქმიანობის განხორციელება და რომ ამ საკითხში როგორც ეთიოპიის, ისე ერიტრეას მხრიდან გაეროსთან თანამშრომლობის ნაკლებობა შეინიშნებოდა.
ქმედებები
რეზოლუციამ გააგრძელა -ს მანდატი ჯარების არსებული რაოდენობით, 4200 სამხედრო მოსამსახურით, 1320-ე რეზოლუციის (2000) შესაბამისად. ორივე მხარეს მოუწოდეს, შეესრულებინათ ალჟირის შეთანხმებით ნაკისრი ვალდებულებები და ეთანამშრომლათ საზღვრის დადგენის კომისიასთან, რათა შეძლებოდათ მანდატის შესრულება. მხარეებს ასევე მოუწოდეს, ეთანამშრომლათ -სთან, დაეცვათ გაეროს პერსონალი და შეექმნათ საჰაერო დერეფანი დედაქალაქებს ადის-აბებასა და ასმერას შორის, რაც ხელს შეუწყობდა მისიის მუშაობას და შეამცირებდა გაეროს დამატებით ხარჯებს.

საბჭომ ხელახლა დაადასტურა ორ ქვეყანას შორის დიალოგისა და მათი დიპლომატიური ურთიერთობების ნორმალიზების მნიშვნელობა, რის პარალელურადაც განხორციელდებოდა მიღწეული პროგრესის მონიტორინგი. გენერალურ მდივანს, კოფი ანანს, ეთხოვა მუდმივად გადაეხედა -ს ეფექტიანობისთვის და განეხილა შესაძლო ოპტიმიზაციის ღონისძიებები.
გაეროს უშიშროების საბჭოს რეზოლუცია 1869

გაეროს უშიშროების საბჭოს 1869-ე რეზოლუცია ერთხმად იქნა მიღებული 2009 წლის 25 მარტს.

რეზოლუცია
საბჭომ კიდევ ერთხელ დაადასტურა უმაღლესი წარმომადგენლის საბოლოო უფლებამოსილება ადგილზე, ბოსნია და ჰერცეგოვინაში მშვიდობის შესახებ 1995 წლის ზოგადი ჩარჩო შეთანხმების სამოქალაქო განხორციელების შესახებ №10 დანართის განმარტებასთან დაკავშირებით. მან ასევე კიდევ ერთხელ გაუსვა ხაზი იმ მნიშვნელობას, რომელსაც ანიჭებს უმაღლესი წარმომადგენლის როლს მშვიდობის შეთანხმების განხორციელების ხელშეწყობაში, აგრეთვე იმ სამოქალაქო ორგანიზაციებისა და სააგენტოების საქმიანობის ხელმძღვანელობასა და კოორდინაციაში, რომლებიც მხარეებს მშვიდობის შეთანხმების
განხორციელებაში ეხმარებიან.
გაეროს უშიშროების საბჭოს რეზოლუცია 2088

გაეროს უშიშროების საბჭოს რეზოლუცია 2088 ერთხმად მიიღეს 2013 წლის 24 იანვარს.

რეზოლუციამ დაგმოს შეიარაღებული ჯგუფების სამხედრო თავდასხმები და ცენტრალური აფრიკის რესპუბლიკაში მშვიდობის მშენებლობის პროცესის დესტაბილიზაციის მცდელობა, გამოხატა შეშფოთება დედაქალაქის გარეთ სახელმწიფო ხელისუფლების არარსებობის გამო, რამაც გამოიწვია სერიოზული უსაფრთხოების ვაკუუმი ცენტრალური აფრიკის რესპუბლიკის მრავალ ნაწილში და ხელი შეუწყო ეროვნული და უცხოური შეიარაღებული ჯგუფების,მათ შორის უფლის წინააღმდეგობის არმიის გაჩენასა და განვითარებას.
გაეროს უშიშროების საბჭოს რეზოლუცია 2089

გაეროს უშიშროების საბჭოს რეზოლუცია 2089 მიიღეს 2013 წლის 24 იანვარს. აზერბაიჯანმა თავი შეიკავა კენჭისყრისგან.

უშიშროების საბჭო, მიესალმა გენერალური მდივნის 2013 წლის 7 იანვრის ანგარიშს (/2013/07) გაეროს კვიპროსში ოპერაციის შესახებ და დათანხმდა, რომ პირობების გათვალისწინებით, აუცილებელია კვიპროსში გაეროს სამშვიდობო ძალების შენარჩუნება 2013 წლის 31 იანვრის შემდეგაც.
კონტაქტურ-აკუმულატორული ელმავალი

კონტაქტურ-აკუმულატორული ელმავალი — ლოკომოტივი ელექტროძრავებით, რომლებსაც შეუძლიათ იკვებებოდნენ, როგორც აკუმულატორებიდან, ასევე საკონტაქტო ქსელიდან. აკუმულატორები იმუხტება საკონტაქტო ქსელიდან გარდამქმნელების მეშვეობით.

საბჭოთა კავშირში 1970 წელს დნეპრის ელმავალმშენებელ ქარხანაში აშენდა მუდმივი დენის 26 ტიპის სამანევრო კონტაქტურ-აკუმულატორული ელმავლების საცდელი პარტია (10 ეგზემპლარი). 6 ელმავალი მუშაობდა რიგაში, 2 — სვერდლოვსკის რკინიგზაზე, 2 — დნეპრისპირეთის რკინიგზაზე. 26-002 გადაკეთდა დნეპრის ელმავალმშენებელ ქარხანაში 26 -ად.

კიდევ არსებობდა სამანევრო ელმავალი -01, რომელმაც ვერ მოაღწია დღევანდელ დღემდე და რომელიც ექსპლოატაციას გადიოდა დეპოში მოსკოვი-3.

2013 წლამდე მოსკოვის რკინიგზაზე ექსპლოატაციას გადიოდნენ აკუმულატორული ლოკომოტივები -01 და -02, გადაკეთებულები სერია 3-ის თბომავლებიდან. ასეთი გადაკეთება განიცადეს ორმა თბომავალმა (3 - 179 და 3 - 602).

2022 წელს ნოვოჩერკასკის ელმავალმშენებელ ქარხანაში აშენდა ახალი კონტაქტურ-აკუმულატორული სამანევრო ელმავალი 2-001 ასინქრონული წევის ელექტროძრავებით, რომელიც შემდეგ 2023 წელს გადიოდა ცდებს რუსეთის რკინიგზის ტრანსპორტის სამეცნიერო-კვლევით ინსტიტუტში, დღეისათვის ექსპლოატაციას გადის მოსკოვის რკინიგზაზე.

მოსკოვში თბოელექტრულ ცენტრალ № 20-ში ექსპლოატაციას გადიოდა კონტაქტურ-აკუმულატორული ელმავალი 100.

კონტაქტურ-აკუმულატორული ელმავლები გამოიყენება მეტროპოლიტენშიც სამომსახურეო სამუშაოებისთვის ღამის საათებში. მათი განსხვავება მეტროპოლიტენის ჩვეულებრივი ვაგონებისგან მდგომარეობს იმაში, რომ მათ აქვთ 2 მემანქანის კაბინა, ხოლო სალონში დგანან აკუმულატორები ელექტრომოწყობილობით. სერია -ს, -ს და ზოგიერთი ნომრებიანი (სერია არმიღებულები და პირველადი ნომერშენარჩუნებულები) ძველი ელმავლები გადაკეთდა , 4, , , და 3 სამგზავრო ვაგონებიდან. უფრო ახლები ( 81-580, 81-580.1, 81-581, 81-582) დამზადდა პირდაპირ ქარხანაში. ძარის გვერდებზე გასაღები კარებები მათშიც არსებობს (მაგრამ ისინი ხელით იღებიან).

სერია -ის კონტაქტურ-აკუმულატორულ ელმავლებს ძარის გვერდებზე გასაღები კარებები არ გააჩნიათ, ხოლო სახურავი სამანქანო განყოფილების ზემოთ არ არსებობს (არსებობს მხოლოდ მცირე არკისებური გადახურვა სალონის შუაში). მაქსიმალური სიჩქარე აკუმულატორებზე — სულ 15 კმ/სთ.

დღეისათვის № 5686, 5710, 5712, 0087, და 0089 ელმავლები უკვე აღარ მუშაობენ მეტრო-2-ში 6 სამგზავრო ვაგონებთან და სავარაუდოდ ყველა მათგანი ჩაბარდა ჯართში. ვაგონი № 0088 გადაკეთდა დიზელ-ელმავლად და დღეისათვის ექსპლოატაციას გადის სატრანსპორტო სისტემაში -6.

კონტაქტურ-აკუმულატორულ ლოკომოტივებთან ერთად კიდევ არსებობენ კონტაქტურ-აკუმულატორული ელექტრომატარებლები: 36, 36, 36 (3-ის ბაზაზე), 26 (2-ის ბაზაზე) და ვიწროლიანდაგიანი ელექტრომატარებლები „ტურისტი“ და -563, რომლებიც ექსპლოატაციას გადიან საქართველოში, აფხაზეთის ავტონომიურ რესპუბლიკაში, ახალი ათონის მღვიმურ რკინიგზაზე.
გაეროს უშიშროების საბჭოს რეზოლუცია 2090

გაეროს უშიშროების საბჭოს რეზოლუცია 2090 ერთხმად მიიღეს 2013 წლის 13 თებერვალს. რეზოლუციამ გააგრძელა ბურუნდის ეროვნული არმიის მანდატი 2014 წლის 15 თებერვლამდე. აღიარა ბურუნდის მთავრობის ძირითად პასუხისმგებლობა ქვეყანაში მშვიდობის დამყარების, უსაფრთხოების, მისი მოსახლეობის დაცვისა და გრძელვადიანი განვითარებისთვის და მოუწოდა ბურუნდის მთავრობას, გააგრძელოს ძალისხმევა მშვიდობის კონსოლიდაციის გამოწვევებთან დაკავშირებით.
გაეროს უშიშროების საბჭოს რეზოლუცია 2091

გაეროს უშიშროების საბჭოს რეზოლუცია 2091 ერთხმად მიიღეს 2013 წლის 14 თებერვალს.

რეზოლუცია იხსენებს სუდანთან დაკავშირებულ თავის წინა რეზოლუციებსა და პრეზიდენტის განცხადებებს და კიდევ ერთხელ ადასტურებს თავის ერთგულებას სუდანში მშვიდობის საქმისადმი, სუდანის სუვერენიტეტის, დამოუკიდებლობის, ერთიანობისა და ტერიტორიული მთლიანობისადმი, 1591 (2005) რეზოლუციის სრული და დროული შესრულებისადმი და იხსენებს კეთილმეზობლობის, ჩაურევლობისა და თანამშრომლობის პრინციპების მნიშვნელობას რეგიონის სახელმწიფოებს შორის ურთიერთობებში.

რეზოლუციამ დაადგინა 2014 წლის 17 თებერვლამდე გააგრძელოს ექსპერტთა პანელის მანდატი, რომელიც თავდაპირველად დაინიშნა 1591 (2005) რეზოლუციის შესაბამისად და ადრე გახანგრძლივდა 1651 (2005), 1665 (2006), 1713 (2006), 1779 (2007), 1841 (2008) და 1891 (2009), 1945 (2010), 1982 (2011) და 2035 (2012) რეზოლუციებით და სთხოვს გენერალურ მდივანს, რაც შეიძლება სწრაფად მიიღოს საჭირო ადმინისტრაციული ზომები, მათ შორის, საბაზისო შეთანხმებები.
გაეროს უშიშროების საბჭოს რეზოლუცია 2092

გაეროს უშიშროების საბჭოს რეზოლუცია 2092 ერთხმად მიიღეს 2013 წლის 22 თებერვალს.

იხსენებს რა გვინეა-ბისაუში არსებული ვითარების შესახებ თავის წინა რეზოლუციებს, პრეზიდენტის განცხადებებს და პრესისთვის გაკეთებულ განცხადებებს, კერძოდ, რეზოლუციებს 2030 (2011) და 2048 (2012), მიესალმება გაეროს ინტეგრირებული მშვიდობის მშენებლობის ოფისის მიერ გვინეა-ბისაუში განხორციელებულ საქმიანობას, მიუხედავად პოლიტიკური და უსაფრთხოების გამოწვევებისა
ადგილზე, სერიოზულად შეშფოთებულია გვინეა-ბისაუში 2012 წლის 12 აპრილის სამხედრო გადატრიალების შემდეგ შექმნილი ვითარებით, რომელმაც ძირი გამოუთხარა გვინეა-ბისაუში დემოკრატიული საარჩევნო პროცესის დასრულებას. ხაზს უსვამს, რომ გვინეა-ბისაუში მშვიდობისა და სტაბილურობის განმტკიცება შეიძლება მხოლოდ კონსენსუსური, ინკლუზიური და ეროვნულ დონეზე მართული გარდამავალი პროცესის,
კონსტიტუციური წესრიგის აღდგენისა და პატივისცემის, რეფორმების შედეგად.
გაეროს უშიშროების საბჭოს რეზოლუცია 2096

გაეროს უშიშროების საბჭოს რეზოლუცია 2096 ერთხმად მიიღეს 2013 წლის 19 მარტს.

იხსენებს ავღანეთის შესახებ თავის წინა რეზოლუციებს, კერძოდ, მის რეზოლუციას 2041 (2012), რომლითაც 2013 წლის 23 მარტამდე გრძელდება გაეროს დახმარების მისიის მანდატი, რომელიც დადგენილია 1662 (2006) რეზოლუციით, კიდევ ერთხელ ადასტურებს თავის მტკიცე ერთგულებას ავღანეთის სუვერენიტეტის, დამოუკიდებლობის, ტერიტორიული მთლიანობისა და ეროვნული ერთიანობის მიმართ და მხარს უჭერს გარდამავალი პერიოდის პროცესს, რომელიც გულისხმობს ავღანეთის ინსტიტუტების მიერ უსაფრთხოების სექტორში სრული პასუხისმგებლობის აღებას.
გაეროს უშიშროების საბჭოს რეზოლუცია 1872

გაეროს უშიშროების საბჭოს 1872-ე რეზოლუცია ერთხმად იქნა მიიღებული 2009 წლის 26 მაისს.

რეზოლუცია
სომალიში საბრძოლო მოქმედებების ბოლოდროინდელი განახლების დაგმობით, უშიშროების საბჭომ დღეს სომალიში აფრიკის კავშირის მისიის სამშვიდობო ძალებს არსებული მანდატი 2010 წლის 31 იანვრამდე გაუგრძელა.
გაეროს ქარტიის თავის საფუძველზე რეზოლუცია 1872 (2009) ერთხმად მიღებით, საბჭომ სომალის ყველა მხარეს მოუწოდა მხარი დაეჭირათ ეროვნული შერიგების შესახებ ახლახან მიღწეული ჯიბუტის შეთანხმებისთვის და ამასთან დაკავშირებით მიესალმა პრეზიდენტ შეიხ შარიფ შეიხ აჰმედის მოწოდებას, რომ ყველა ოპოზიციურ ჯგუფს დაეჭირა მხარი ამ პროცესისთვის.
საბჭომ წევრ სახელმწიფოებს, ასევე რეგიონულ და საერთაშორისო ორგანიზაციებს, მოუწოდა გულუხვად შეეტანათ წვლილი -ისთვის შექმნილ გაეროს სატრასტო ფონდში, ამასთან აღნიშნა, რომ ამ ფონდის არსებობა არ გამორიცხავდა მისიის მხარდასაჭერ პირდაპირ ორმხრივ შეთანხმებებს. მან ასევე საერთაშორისო საზოგადოებას მოუწოდა გულუხვად შეეტანა წვლილი სომალის უსაფრთხოების ინსტიტუტებისთვის შექმნილ შესაბამის სატრასტო ფონდში და გაეწია ტექნიკური დახმარება ქვეყნის უსაფრთხოების ძალების მომზადებისა და აღჭურვისთვის.
კენჭისყრის შემდეგ, უგანდის წარმომადგენელმა, რომელიც აფრიკის კავშირის სახელით საუბრობდა, განაცხადა, რომ რეგიონულ ორგანიზაციას სურდა საბჭოს მხრიდან კიდევ უფრო მკაცრი ზომების მიღება იმ ძალების წინააღმდეგ, რომლებიც სომალიში შერიგების პროცესს ეწინააღმდეგებოდნენ, და დაადასტურა აფრიკის კავშირის უწყვეტი მხარდაჭერა ამ მიზნის მიმართ.
გაეროს უშიშროების საბჭოს რეზოლუცია 2097

გაეროს უშიშროების საბჭოს რეზოლუცია 2097 ერთხმად მიიღეს 2013 წლის 26 მარტს.

იხსენებს რა თავის წინა რეზოლუციებს და პრეზიდენტის განცხადებებს სიერა-ლეონეში არსებულ ვითარებასთან დაკავშირებით, კერძოდ, 2005 (2011), 2065 (2012) რეზოლუციებს და პრეზიდენტის 30 ნოემბრის (2012) განცხადებას, მიესალმება გენერალური მდივნის 2013 წლის 27 თებერვლით დათარიღებულ მეათე ანგარიშს (/2013/118), ითვალისწინებს მის რეკომენდაციებს და გადაწყვეტს, რომ -ის მანდატი გაგრძელდეს 2014 წლის 31 მარტამდე.
გაეროს უშიშროების საბჭოს რეზოლუცია 2100

გაეროს უშიშროების საბჭოს რეზოლუცია 2100 ერთხმად მიიღეს 2013 წლის 25 აპრილს.

ითვალისწინებს რა თავის 2056 (2012), 2071 (2012) და 2085 (2012) რეზოლუციებს, მის 2012 წლის 26 მარტის (//2012/7) და 2012 წლის 4 აპრილის (//2012/9) საპრეზიდენტო განცხადებებს, ასევე მალის შესახებ მის 2012 წლის 22 მარტის, 2012 წლის 9 აპრილის, 2012 წლის 18 ივნისის, 2012 წლის 10 აგვისტოს, 2012 წლის 21 სექტემბრის, 2012 წლის 11 დეკემბრის და 2013 წლის 10 იანვრის პრესრელიზებს,
კიდევ ერთხელ ადასტურებს მალის სუვერენიტეტის, ერთიანობისა და ტერიტორიული მთლიანობისადმი თავის მტკიცე ერთგულებას.

აქებს მალიში კონსტიტუციური წესრიგისა და ეროვნული ერთიანობის აღსადგენად გატარებულ საწყის ზომებს, მათ შორის მალის ეროვნული ასამბლეის მიერ 2013 წლის 29 იანვარს გარდამავალი საგზაო რუკის მიღებას, მიესალმება დიალოგისა და შერიგების კომისიის 2013 წლის 6 მარტს და მისი კომისრების დანიშვნა და მოუწოდებს კომისიას, რაც შეიძლება მალე დაიწყოს მუშაობა და ასევე მოუწოდებს მალის გარდამავალ ხელისუფლებას, სასწრაფოდ განაგრძონ შესამჩნევი ნაბიჯების გადადგმა სტაბილურობის განმტკიცების, დემოკრატიული მმართველობის კულტურის გაძლიერებისა და ინკლუზიური პოლიტიკური დიალოგის ხელშეწყობის მიმართულებით, რათა დაიწყოს ეროვნული შერიგების პროცესი და ხელი შეუწყოს სოციალურ ერთიანობას, რამაც რაც შეიძლება მალე უნდა გამოიწვიოს პოლიტიკური პროგრესი ამ მხრივ.
გაეროს უშიშროების საბჭოს რეზოლუცია 2103

გაეროს უშიშროების საბჭოს რეზოლუცია 2103 ერთხმად მიიღეს 2013 წლის 22 მაისს.

იხსენებს რა გვინეა-ბისაუში არსებული ვითარების შესახებ თავის წინა რეზოლუციებს, პრეზიდენტის განცხადებებსა და პრესისთვის გაკეთებულ განცხადებებს, კერძოდ, რეზოლუციებს 1876 (2009), 2030 (2011), 2048 (2012) და 2092 (2013), ასევე გენერალური მდივნის 2013 წლის 6 მაისის (/2013/262) გვინეა-ბისაუს შესახებ მოხსენებას და მასში მოცემულ რეკომენდაციებს, მიესალმება გაერთიანებული ერების ორგანიზაციის ინტეგრირებული მშვიდობის მშენებლობის ოფისის მიერ გვინეა-ბისაუში განხორციელებულ საქმიანობას და გადაწყვეტს -ის მანდატის გახანგრძლივებას 12 თვით 2013 წლის 1 ივნისიდან 2014 წლის 31 მაისამდე გენერალური მდივნის რეკომენდაციის შესაბამისად.
გაეროს უშიშროების საბჭოს რეზოლუცია 2104

გაეროს უშიშროების საბჭოს რეზოლუცია 2104 ერთხმად მიიღეს 2013 წლის 29 მაისს.

რეზოლუციამ გადაწყვიტა გააგრძელოს გაერთიანებული ერების ორგანიზაციის დროებითი უსაფრთხოების ძალების მანდატი აბიეისთვის 2013 წლის 30 ნოემბრამდე, როგორც ეს განსაზღვრულია რეზოლუცია 1990 (2011)-ის მე-2 პუნქტში და შეცვლილია რეზოლუცია 2024 (2011)-ით და რეზოლუცია 2075 (2012)-ის 1 პუნქტში.
გაეროს უშიშროების საბჭოს რეზოლუცია 2105

გაეროს უშიშროების საბჭოს რეზოლუცია 2105 ერთხმად მიიღეს 2013 წლის 5 ივნისს.

იხსენებს თავის წინა შესაბამის რეზოლუციებს, მათ შორის რეზოლუცია 1696 (2006), რეზოლუცია 1737 (2006), რეზოლუცია 1747 (2007), რეზოლუცია 1803 (2008), 1835 (2008), 1887 (2009), 1929 (2010), 1984 (2011) და 2049 (2012), ასევე მისი პრეზიდენტის 2006 წლის 29 მარტის განცხადებას (//2006/15), წყვეტს, გააგრძელოს ექსპერტთა პანელის მანდატი 2014 წლის 9 ივლისამდე, როგორც ეს მითითებულია რეზოლუციის 1929 (2010) 29-ე პუნქტში, გამოხატავს განზრახვას, გადახედოს მანდატს და მიიღოს შესაბამისი ზომები შემდგომი გაგრძელების შესახებ არაუგვიანეს 2014 წლის 9 ივნისისა და სთხოვს გენერალურ მდივანს, მიიღოს ამ მიზნით საჭირო ადმინისტრაციული ზომები.
გაეროს უშიშროების საბჭოს რეზოლუცია 1532

გაეროს უშიშროების საბჭოს რეზოლუცია 1532 ერთხმად იქნა მიღებული 2004 წლის 12 მარტს. ლიბერიასა და დასავლეთ აფრიკაში არსებულ ვითარებაზე ადრე მიღებული ყველა წინა რეზოლუციის, მათ შორის 1521-ე (2003) რეზოლუციის გახსენების შემდეგ, საბჭომ გაყინა ყოფილი პრეზიდენტის, ჩარლზ ტეილორის, მისი ოჯახისა და სხვა მოკავშირეების აქტივები.

ქვეყნიდან გაძევებულ ჩარლზ ტეილორს ბრალი ედებოდა მითვისებული სახსრების გამოყენებაში ლიბერიის საქმეებში ჩასარევად.

რეზოლუცია
დაკვირვებები
უშიშროების საბჭო შეშფოთებული იყო ლიბერიის ყოფილი პრეზიდენტის, ჩარლზ ტეილორის ქმედებებითა და პოლიტიკით, განსაკუთრებით ქვეყნის ბუნებრივი რესურსების გამოფიტვითა და გატანით, რაც ხელს უშლიდა ქვეყნის გადასვლას დემოკრატიაზე. საბჭომ ხაზი გაუსვა საერთაშორისო თანამეგობრობის მიერ მითვისებული სახსრებისა და აქტივების ლიბერიისთვის დაბრუნების აუცილებლობას და შეშფოთება გამოთქვა იმაზე, რომ ჩარლზ ტეილორი და მისი გარემოცვა კვლავ ინარჩუნებდნენ მათზე კონტროლს.

აქტები
გაეროს წესდების თავის საფუძველზე მოქმედმა საბჭომ გაყინა ჩარლზ ტეილორის, მისი მეუღლისა და მისი ვაჟის, ჩარლზ მაკარტურ ემანუელის აქტივები, გარემოცვისა და რეჟიმის სხვა წევრების აქტივებთან ერთად, ჰუმანიტარული ხასიათის გამონაკლისების გარდა. სხვა სანქცირებული პირები უნდა განესაზღვრა 1521-ე რეზოლუციით შექმნილ კომიტეტს. კომიტეტს ეთხოვა ჩარლზ ტეილორისა და მისი ახლო გარემოცვის მიერ კონტროლირებადი აქტივებისა თუ რესურსების იდენტიფიცირება, ინფორმაციის განახლება და მისი საკუთარ ვებგვერდზე განთავსება. აღნიშნული ზომები უნდა გადახედილიყო 2004 წლის 22 დეკემბრამდე.

დასასრულს, რეზოლუციამ გამოხატა საბჭოს განზრახვა განიხილოს, თუ როგორ ან რა ფორმით გახდეს შესაძლებელი გაყინული სახსრების გამოყენება ლიბერიელი ხალხის საკეთილდღეოდ მას შემდეგ, რაც ლიბერიის ახალი მთავრობა ჩამოაყალიბებდა აღრიცხვისა და აუდიტის გამჭვირვალე მექანიზმებს. ტეილორის სახსრები უშუალოდ ლიბერიის შიგნით 2004 წლის ოქტომბრის შუა რიცხვებში გაიყინა.
მონტელეპრე

მონტელეპრე — ქალაქი და კომუნა პალერმოს მეტროპოლიტენში, სიცილიაში, იტალია. იგი ცნობილია როგორც სიცილიელი ბანდიტის, სალვადორე ჯულიანოს და არქიტექტორ როსარიო კანდელას მშობლიური ქალაქი, ასევე ამერიკელი მომღერლის, მსახიობისა და კონგრესმენის, სონი ბონოს წინაპრების სამშობლო, რომლის მამაც, სანტო ბონო, ამ ქალაქში დაიბადა.
ფარმაკასი

ფარმაკასი — სოფელი კვიპროსში, ნიქოზიის რაიონში, რომელიც სოფელ პალაიხორი-ორეინისიდან აღმოსავლეთით დაახლოებით 5 კილომეტრში მდებარეობს.

იგი წარმოადგენს სრულად განვითარებულ ოკეანური ქერქის ფრაგმენტს, რომელიც შედგება პლუტონური, ინტრუზიული და ვულკანური ქანებისგან, ასევე ქიმიური ნალექებისგან. ოფიოლითის სტრატიგრაფიული მთლიანობა მას უნიკალურს ხდის. იგი შეიქმნა ოკეანის ფსკერის გაფართოების და ოკეანური ქერქის ფორმირების კომპლექსური პროცესის დროს, ხოლო ზედაპირზე ამოიწია და თავის ამჟამინდელ პოზიციაზე განთავსდა რთული ტექტონიკური პროცესების შედეგად, რომლებიც დაკავშირებულია ჩრდილოეთით ევრაზიის ფილისა და სამხრეთით აფრიკის ფილის შეჯახებასთან.

ტროოდოსის ოფიოლითს ძალზე მნიშვნელოვანი როლი აკისრია კუნძულის წყლის ბალანსისთვის. ქანების უმეტესობა, განსაკუთრებით გაბროები და დანაპრალებული დაიკების კომპლექსები, დანაპრალების წყალობით კარგ წყალშემცველ ჰორიზონტებს წარმოადგენენ. რადიალურად მომდინარე მრავალწლიანი მდინარეები კვებავენ ტროოდოსის პერიფერიასა და ვაკეებზე არსებულ მთავარ წყალშემცველ ფენებს.
სოიუზ-13

სოიუზ-13 — პილოტირებადი კოსმოსური ხომალდი. დედამიწისირგვლივი კოსმოსური სივრცის პროგრამის შესაბამისად, გაუშვეს 1973 წლის 18 დეკემბერს მოსკოვის დროით 14:55 საათზე. კოსმოსური ხომალდის ეკიპაჟი შედგებოდა შემდეგი წევრებისაგან:
პეტრე ილიას ძე კლიმუკი — მეთაური;
ვალენტინ ვიტალის ძე ლებედევი — ბორტინჟინერი.

რვა დღე-ღამის ორბიტული ფრენის დროს მოეწყო სხვადასხვა სამეცნიერო-ტექნიკური გამოკვლევები და ექსპერიმენტები. ფრენის ყველა ეტაპზე ხომალდ სოიუზ-13-ის სისტემები და სამეცნიერო აპარატურა ნორმალურად მუშაობდა. 1973 წლის 26 დეკემბერს ხომალდი სოიუზ-13 ეკიპაჟით დედამიწაზე დაბრუნდა.

სამედიცინო გამოკვლევებმა ცხადყო, რომ დაშვების შემდეგ კოსმონავტები თავს ჯანმრთელად გრძნობდნენ.